Met verwysing na die polisieondersoek het Gerber gesê hulle wil baie graag hulle volle samewerking vir die polisie gee, maar hulle weet nie wie die ondersoekbeampte is nie.
"Geen verklarings is nog by die personeel of bestuur afgeneem nie," het hy Vrydag gesê. "Al inligting wat ek het, is dat 'n dossier op 23 November geopen is."
'n Nadoodse ondersoek het getoon dat sy dood is weens 'n kopbesering wat sy opgedoen het weens 'n hou teen die kop met 'n stomp voorwerp.
Die polisie wou nie die ondersoekbeampte se naam en kontaknommer aan die George Herald bekend maak vir in geval 'n lid van die publiek inligting aan hom/haar sou wou verskaf nie.